text: Mindretallet mødte Merkel
  29 april 2015 kl. 04.49
  I et stramt og travlt program for den tyske kansler Angela Merkels besøg i Danmark tirsdag blev der også tid til at møde det tyske mindretals repræsentanter.
  Ved Angela Merkels og Helle Thorning-Schmidts pressemøde på Marienborg omtalte kansleren også det tyske mindretals position i Danmark som et konkret eksempel på de gode relationer mellem Danmark og Tyskland.
  På Marienborg blev det også til et kort møde mellem Angela Merkel og Hinrich Jürgensen, formand for Bund Deutscher Nordschleswiger, det tyske mindretals organisation.
  